# Bruce Springsteen

| Bruce Springsteen |
| --- |
|  |
| Základné informácie |
| Popis umelca | americký spevák, textár a gitarista |
| Rodné meno | Bruce Frederick Joseph Springsteen |
| Umelecké mená | The Boss |
| Narodenie | 23.9.194923. september 1949 (76 rokov) Long Branch, New Jersey, USA |
| Pôsobenie | Hudobník, Spevák-skladateľ |
| Žáner | Heartland rock, Folk rock, Roots rock, Americana |
| Hrá na nástrojoch | Spev, gitara, harmonika, basová gitara, klavír, perkusie **Významné nástroje**: Fender Telecaster Fender Esquire Takamine Guitars Gibson J-45 Hohner Marine Band Harmonica |
| Roky pôsob. | 1965-súčasnosť |
| Vydavateľstvá | Columbia Records |
| Súvisiace články | E Street Band, Steel Mill, Miami Horns, The Sessions Band, U2 |
| Webstránka | www.brucespringsteen.net |
|

|  |  |
| --- | --- |
|  |  Hudobný portál  Biografický portál |

 |

Bruce Springsteen na koncerte vo Východnom Berlíne dňa 19. júla 1988
**Bruce Frederick Joseph Springsteen** (\* 23. september 1949, Long Branch, New Jersey, USA), prezývaný "**The Boss**" je americký spevák-skladateľ, textár a gitarista. Jeho najúspešnejších štúdiových albumov *Born in the U.S.A.* a *Born to Run* sa predalo v USA viac ako 65 miliónov kópií a celosvetovo 200 miliónov kópií. Bruce Springsteen získal množstvo ocenení, vrátane 20 cien Grammy, 2 zlatých glóbusov a Oscara. V zozname 500 najlepších albumov všetkých čias, ktorý v roku 2003 vydal časopis *Rolling Stone,* má Bruce Springsteen osem zo svojich osemnástich vydaných štúdiových albumov.

## Životopis

Od raného detstva sa chcel presadiť ako rockový hudobník a už ako šestnásťročný hral v kaviarňach newyorskej štvrti Greenwich Village, podobne ako Bob Dylan vo svojich začiatkoch. S Dylanom ho spájal aj John Hammond – šéf spoločnosti Columbia, ktorý v roku 1961 odštartoval Dylanovu kariéru. Aj Springsteen na neho zapôsobil a okamžite s ním podpísal zmluvu na prvý album. Nádejný, folkovo orientovaný debutový album *Greetings from Asbury Park, N.J.* bol vydaný v roku 1973, ale úspech sa zatiaľ nedostavil.

Springsteen však naďalej vytrvalo koncertoval po celom východnom pobreží a pre svoj druhý album zostavil stálu sprievodnú skupinu E-Street Band. Koncerty boli veľmi úspešné a tretí album *Born to Run* už sprevádzala mohutná reklamná kampaň.

V roku 1984, kedy už mal Springsteen prezývku **The Boss**, vyšiel album *Born in the U.S.A.*, ktorý býva označovaný ako jeden z najlepších albumov 80-tych rokov. V roku 1994 zostavil Springsteen album *Greatest Hits*, na ktorý pridal okrem piesne „Streets of Philadelphia“ z oscarového filmu *Philadelphia* s Tomom Hanksom, ďalšie štyri nové skladby. V roku 1995 nahral kompletne akustický album *The Ghost of Tom Joad*, inšpirovaný knihou Johna Steinbecka, za ktorý získal cenu Grammy v kategórii Best Contemporary Folk Album.

## Diskografia

### Štúdiové albumy

* 1973: *Greetings from Asbury Park, N.J.*
* 1973: *The Wild, the Innocent & the E Street Shuffle*
* 1975: *Born to Run*
* 1978: *Darkness on the Edge of Town*
* 1980: *The River*
* 1982: *Nebraska*
* 1984: *Born in the U.S.A.*
* 1987: *Tunnel of Love*
* 1992: *Human Touch*
* 1992: *Lucky Town*
* 1995: *The Ghost of Tom Joad*
* 2002: *The Rising*
* 2005: *Devils & Dust*
* 2006: *We Shall Overcome: The Seeger Sessions*
* 2007: *Magic*
* 2009: *Working on a Dream*
* 2010: *The Promise*
* 2012: *Wrecking Ball*
* 2014: *High Hopes*
* 2019: *Western Stars*
* 2020: *Letter to You*
* 2022: *Only the Strong Survive*

## Referencie

## Iné projekty

Commons* Commons ponúka multimediálne súbory na tému **Bruce Springsteen**